Oslo 27. april 2017

**Referat fra utvidet ledermøte torsdag 27. april 2017**

**Sted: Møterom hos rektor/direktør**

tilstede: Jon R Moe, Hege Nyborg, Lillian Andersen, Jon I Strømmen, Merete Lingjærde, Ellen Aslaksen, Torben Lai, Jim Fainberg, Atle Faye, Suzanne Bjørneboe, Annemarie Bechmann Hansen, Unni Tandberg, Håkon Bjørge Vestli, Jørn Mortensen (ref)

1. Styresaker – Etatstyringsmøte

- Gjennomgang styresaker (2. mai)

- Forberedelse etatsstyringsmøte (8. mai)

v/rektor og direktør

*Styremøtet vil i hovedsak være en forberedelse av etatsstyringsmøtet 8. mai. Møtet gjennomgikk sakene KD har meldt, samt de sakene KHiO meldte etter styremøtet i mars d.å. Møtet anbefalte i tillegg å ta opp a) den generelle finansieringssituasjonen for kunst-phd kanididater, b) begrepet ”kunstnerisk utforsking”, og utfordringene med vedlikehold av utstyrs- og maskinpark som ble investert ved innflyttingen til Seilduksfabrikken.*

2. Organisering av fellesadministrasjon

Orientering om arbeidet og diskusjon av fremdriftsplan

v/direktør

*Direktøren presenterte ambisjonene med organisasjonsendringene, og seksjonssjefenes arbeid på samlingen på Støtvig hotell. Direktøren viste også til nylig avholdt IDF-møte som stilte seg bak arbeidet med organisasjonsendring. Lillian Andersen la frem et forslag til en gjennomføringsplan som tar hensyn til hovedavtalens krav om medvirkning fra tillitsvalgte. For arbeidsgruppen vil det være behov for representasjon fra arbeidsgiversiden, og det ventes at én seksjonssjef og én dekan stiller fra arbeidsgiversiden. I tillegg ønsket møtet at Nina Lidahl bistår arbeidet. Ambisjonen er å behandle en styresak om omorganiseringen i styremøte 13. juni d.å.*

3. Orientering om NRKU møtet Lillehammer

v/rektor

Re*ktor redegjorde for sakene på NRKU møtet. De viktigste var presentasjon av Rapport om publisering og synliggjøring av KU, Videreføring av stipendiatprogrammet for kunstnerisk utviklingsarbeid som ph.d.-program, samt NRKU i fremtidens UHR.*

*JM gjennomgikk presentasjonen og forslagene fra arbeidsgruppen som fremlagt på NRKU møtet, og viste til en viss uenighet knyttet til forståelsen av formatet på resultatet av kunstnerisk utviklingsarbeid (forskning), men NRKU møtet stilte seg bak forslagene i rapporten.*

4. Diverse saker

- Anvisningsmyndighet stipendiater

*Rektor redegjorde for at det ikke er gjort endringer i attestasjons- og anvisningsmyndigheten*

- Lønn til studenter som deltar i IU

*Det ble vist til et misforhold i mengde arbeid for studenter som deltar i ansettelsessaker, og studenter som deltar i for eksempel i opptak, i forhold til avlønning. Seksjon fro personal og organisasjon vil utrede rutiner.*

- Kort status veikartprosjekter:

 - stillingsbeskrivelser (v/prorektor)

 - investeringer (Jon Ivar Strømmen og Jim Fainberg)

 - økonomimodell (Jon Ivar Strømmen)

*Kort status på prosjektene ble gitt.*

5. Eventuelt

*Årsrapporten ble utdelt. Et resultat KHiO kan se seg veldig fornøyd med. For ettertiden vil det bli nedsatt en redaksjonskomité allerede på høsten, det vil være behov for sjekk av tekster som er forfattet om de ulike avdelingene, OG det vil være behov for en revisjon av formatet på Kvalitetsrapport og plan.*